NORMATIVA DE LA UNIVERSITAT D'ALACANT REGULADORA DE LES CONVOCATÒRIES PER A LA SELECCIÓ DE PERSONAL INVESTIGADOR CONTRACTAT EN RÈGIM LABORAL TEMPORAL I LA SEUA CONTRACTACIÓ. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2456)
  + [Valencià](/va/acuerdo/2456)






Selector de idioma

Leer

* [Español](/es/acuerdo/2456)
* [Valencià](/va/acuerdo/2456)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA DE LA UNIVERSITAT D'ALACANT REGULADORA DE LES CONVOCATÒRIES PER A LA SELECCIÓ DE PERSONAL INVESTIGADOR CONTRACTAT EN RÈGIM LABORAL TEMPORAL I LA SEUA CONTRACTACIÓ.[Butlletí Oficial Universitat d'Alacant](/ca/Publicacion)
======================================================================================================================================================================================================================================

Secretaria General

Butlletí Oficial Universitat d'Alacant





NORMATIVA DE LA UNIVERSITAT D'ALACANT REGULADORA DE LES CONVOCATÒRIES PER A LA SELECCIÓ DE PERSONAL INVESTIGADOR CONTRACTAT EN RÈGIM LABORAL TEMPORAL I LA SEUA CONTRACTACIÓ.

Data d'aprovació
:   29/05/2013

Data de publicació
:   06/06/2013

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=2456.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2456)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2456)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA DE LA UNIVERSITAT D'ALACANT REGULADORA DE LES CONVOCATÒRIES PER A LA SELECCIÓ DE PERSONAL INVESTIGADOR CONTRACTAT EN RÈGIM LABORAL TEMPORAL I LA SEUA CONTRACTACIÓ.&url=https://www.boua.ua.es/va/acuerdo/2456)

**Títol:** NORMATIVA DE LA UNIVERSITAT D'ALACANT REGULADORA DE LES CONVOCATÒRIES PER A LA SELECCIÓ DE PERSONAL INVESTIGADOR CONTRACTAT EN RÈGIM LABORAL TEMPORAL I LA SEUA CONTRACTACIÓ.

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 29 de maig de 2013

NORMATIVA DE LA UNIVERSITAT D'ALACANT REGULADORA DE LES CONVOCATÒRIES PER A LA SELECCIÓ DE PERSONAL INVESTIGADOR CONTRACTAT EN RÈGIM LABORAL TEMPORAL I LA SEUA CONTRACTACIÓ.

L'article 48.1 dela Llei Orgànica6/2001, de 21 de desembre, d'universitats, d'ara endavant LOU, modificada perla Llei Orgànica4/2007, de 12 d'abril, per la qual es regula el règim del personal docent i investigador contractat, facultava la universitats per a contractar personal investigador, tècnic o altre personal, a través del contracte de treball per obra o servei determinat, per a desenvolupar projectes d'investigació científica o tècnica.

La Llei14/2011, d'1 de juny, de la ciència, la tecnologia i la innovació, va introduir modificacions en el règim del personal investigador, al qual defineix com «el que, estant en possessió de la titulació exigida en cada cas, duu a terme una activitat investigadora, entesa com el treball creatiu fet de manera sistemàtica per a incrementar el volum de coneixements, incloent-hi els relatius a l’ésser humà, la cultura i la societat, l'ús d'aquests coneixements per a crear noves aplicacions, la seua transferència i la seua divulgació».

Així mateix, la Llei14/2011 va ampliar les possibilitats de contractació de personal investigador de la universitats, als efectes de les quals, per mitjà de la seua disposició final tercera, va introduir l'apartat 3 bis de l'article 48 de la LOU, amb la redacció següent: «Així mateix podran contractar personal investigador d'acord amb el que preveula Llei 14/2011, d'1 de juny, de la ciència, la tecnologia i la innovació.»

Al seu torn,la Llei14/2011 aporta tres noves modalitats específiques de contractes de personal investigador a les quals les universitats públiques es poden acollir i regula els seus corresponents règims jurídics; i en l'article 20.2 també les faculta per a contractar personal investigador a través de les modalitats establides en el text refós dela Lleide l'estatut dels treballadors, amb la qual cosa, en definitiva, s'han ampliat considerablement les possibilitats de contractació de personal investigador amb què compten actualment les universitats públiques.

Quant a les modalitats específiques de contractes de personal investigador de què s'ha fet esment, que es tracta en concret del contracte predoctoral, el d'accés al Sistema Espanyol de Ciència, Tecnologia i Innovació, i el d'investigador distingit, s'estableix una limitació per a les universitats públiques, ja que només podran contractar a través d’aquestes quan siguen perceptores de fons la destinació dels quals incloga la contractació de personal investigador o per al desenvolupament dels seus programes propis d'R+D+I.

Per tant, a la vista de l'actual marc normatiu, es considera necessària l'aprovació d'aquesta normativa, que recull les diferents modalitats de contractació laboral quela Universitatd'Alacant pot formalitzar per a la contractació temporal de personal investigador, així com el règim jurídic de cadascuna.

Capítol I. Disposicions generals

Art. 1. Objectiu

L'objectiu d'aquesta normativa és regular el sistema de selecció i la contractació amb caràcter temporal de personal investigador per a col·laborar en tasques d'investigació, per al desenvolupament de projectes, convenis i acords d'investigació dela Universitatd'Alacant.

Art. 2. Règim jurídic

El personal investigador objecte d’aquesta normativa es regirà pel que disposala LOUi la seua normativa de desplegament, els Estatuts dela Universitatd'Alacant, les disposicions que dicten les comunitats autònomes en virtut de les seues competències,la Llei7/2007, de 12 d'abril, en tot allò que siga aplicable,la Llei14/2011, d'1 de juny, de la ciència, la tecnologia i la innovació, el text refós dela Lleide l'estatut dels treballadors, la present normativa i altra normativa que puga ser aplicada.

Així mateix, també seran aplicables els requisits i condicions continguts en les corresponents convocatòries de places publicades per aquesta Universitat, com també, si és el cas, en les bases o resolució de l'ajuda concedida per al finançament del projecte d'investigació corresponent.

Capítol II. Modalitats contractuals

Art. 3. La Universitat d'Alacant, en els termes que preveu la aquesta normativa, podrà contractar personal investigador a través de les modalitats de contracte de treball específiques previstes enla Llei 14/2011, sempre que siga perceptora de fons la destinació dels quals incloga la contractació de personal investigador o per al desenvolupament dels seus programes propis de R+D+I.

També podrà contractar personal investigador a través de les modalitats de contracte de treball establides pel text refós dela Lleide l'estatut dels treballadors.

Art. 4. Contracte predoctoral

El contracte de treball predoctoral, que té com a finalitat principal possibilitar l'obtenció de la titulació de doctor o doctora, se subscriurà d'acord amb aquestes condicions:

a)    Figura:

-        Investigadora o investigador predoctoral.

b)    Funcions genèriques:

-        La realització de tasques d'investigació, en l'àmbit d'un projecte específic i nou.

-        Les establides en la convocatòria.

c)    Requisits dels o les aspirants:

-        Estar en possessió de la titulació de llicenciat, enginyer, arquitecte, graduat universitari amb grau de, com a mínim, 300 crèdits ECTS (European Credit Transfer System) o màster universitari, o equivalent.

-        Disposar de l'admissió o matrícula en un programa de doctorat.

-        Requisits específics que requerisca la plaça objecte de la convocatòria, com també els que s'exigisquen per la resolució de l'ajuda concedida per al finançament del projecte d'investigació.

d)    Característiques del contracte:

-        El contracte serà de durada determinada, amb dedicació a temps complet.

-        La durada del contracte serà d'un any, prorrogable per períodes anuals amb un informe previ favorable de la comissió acadèmica del programa de doctorat, o si és el cas, de l'escola de doctorat, durant el temps que dure la seua permanència en el programa.

-        En cap cas, la durada acumulada del contracte inicial més les pròrrogues podrà excedir els quatre anys; quan el contracte se subscriga amb una persona amb discapacitat, podrà arribar a una durada màxima de sis anys, tenint en compte les característiques de l'activitat investigadora i el grau de les limitacions en l'activitat.

-        Cap persona podrà ser contractada per mitjà d'aquesta modalitat, en la mateixa entitat o en una altra, per un temps superior a quatre anys, llevat del cas de persones amb discapacitat per a les quals el temps no podrà ser superior a sis anys.

-        Les situacions d'incapacitat temporal, risc durant l'embaràs, maternitat, adopció o acolliment, risc durant la lactància i paternitat, suspendran el còmput de la durada del contracte.

e)    Retribució:

-        No podrà ser inferior al 56 % de la retribució fixada perla Universitatd'Alacant per a la categoria d'ajudant, durant els dos primers anys, al 60 % durant el tercer any, i al 75 % durant el quart any. Tampoc podrà ser inferior al salari mínim interprofessional que s'establisca cada any.

Art. 5. Contracte d'accés al Sistema Espanyol de la Ciència, Tecnologia i Innovació

Els contractes de treball sota la modalitat de contracte d'accés al Sistema Espanyol de Ciència, Tecnologia i Innovació se subscriuran d'acord amb aquestes condicions:

a)    Figura:

-        Investigadora o investigador doctor.

b)    Funcions genèriques:

-        La realització de tasques d'investigació, orientades a l'obtenció d'un elevat nivell de perfeccionament i especialització professional que conduïsquen a la consolidació de la seua experiència professional. No obstant això, podrà prestar col·laboracions complementàries en tasques docents relacionades amb l'activitat d'investigació proposada, fins a un màxim de 80 hores anuals, amb l'acord previ del departament implicat, i amb sotmetiment a la normativa vigent d'incompatibilitats del personal al servei de les administracions públiques.

-        Les establides en la convocatòria.

c)    Requisits dels o les aspirants:

-        Estar en possessió de la titulació de doctor o equivalent.

-        Requisits específics que requerisca la plaça objecte de la convocatòria, com també els que s'exigisquen per la resolució de l'ajuda concedida per al finançament del projecte d'investigació, o per a la contractació del personal investigador.

d)    Característiques del contracte:

-        El contracte serà de durada determinada, amb dedicació a temps complet o parcial.

-        La durada del contracte no podrà ser inferior a un any ni els excedir cinc anys. Quan el contracte se subscriga per una durada inferior a cinc anys es podrà prorrogar successivament sense que, en cap cas, les pròrrogues puguen tenir una durada inferior a l'any.

-        Cap persona podrà ser contractada per mitjà d'aquesta modalitat, en la mateixa entitat o en una altra, per un temps superior a cinc anys.

-        Les situacions d'incapacitat temporal, risc durant l'embaràs, maternitat, adopció o acolliment, risc durant la lactància i paternitat suspendran el còmput de la durada del contracte.

-        En tot allò no regulat s'aplicarà supletòriament el que disposa l'article 11.1 de l'Estatut dels treballadors per al contracte en pràctiques.

e)    Retribució:

-        No podrà ser inferior de la retribució fixada perla Universitatd'Alacant per a la categoria de professor ajudant doctor amb dedicació C20.

Art. 6. Contracte d'investigador distingit

Els contractes de treball sota la modalitat de contracte d'investigador distingit se subscriuran d'acord amb aquestes condicions:

a)    Figura:

-        Investigadora distingida o investigador distingit.

b)    Funcions genèriques:

-        La realització d'activitats d'investigació o la direcció d'equips humans, centres d'investigació, instal·lacions i programes científics i tecnològics singulars de gran rellevància en l'àmbit de coneixement de què es tracte, en el marc de les funcions i objectius dela Universitatd'Alacant.

-        Les establides en la convocatòria.

c)    Requisits dels o les aspirants:

-        Ser personal investigador espanyol o estranger, de prestigi reconegut en l'àmbit científic i tècnic.

-        Estar en possessió de la titulació de doctor o equivalent.

-        Requisits específics que requerisca la plaça objecte de la convocatòria, com també els que s'exigisquen per la resolució de l'ajuda concedida per al finançament del projecte d'investigació.

d)    Característiques del contracte:

-        La durada del contracte serà la que acorden les parts, i en tot cas, la durada del contracte estarà vinculada a la disponibilitat pressupostària.

-        La durada de la jornada laboral, els horaris, festes, permisos i vacances seran fixats en les clàusules del contracte.

-        El contracte podrà extingir-se per desistiment dela Universitatd'Alacant, comunicat per escrit amb un preavís de tres mesos.

e)    Retribució:

-        S'acordarà en cada cas.

Art. 7. Contracte per obra o servei determinat

I. D’acord amb el que disposa l'article 48.1 dela LOU, en relació amb l'article 15.1 i disposició addicional 15a de l'Estatut dels treballadors,la Universitat d'Alacant podrà subscriure contractes de treball per obra o servei determinat, per a la realització de projectes específics d'investigació científica i tècnica amb autonomia i substantivitat pròpia, l'execució dels quals, encara que limitada en el temps, siga de durada incerta.

a)    Funcions genèriques:

-        La dedicació en exclusiva de suport al desenvolupament del projecte d'investigació científica o tècnica per al qual haja sigut seleccionada o seleccionat. No obstant això, podrà fer, si així ho sol·licita i per a completar la seua formació, col·laboracions complementàries en tasques docents relacionades amb l'activitat d'investigació proposada, fins a un màxim de 60 hores anuals, en el cas de col·laboradora o col·laborador júnior, o de 80 hores anuals, en el cas de col·laboradora o col·laborador sènior, si el contracte és a temps complet, o part proporcional si és a temps parcial, amb l'acord previ amb la investigadora o l'investigador responsable del projecte i el departament implicat, amb la presència sempre del professorat responsable de l'assignatura i amb sotmetiment a la normativa vigent d'incompatibilitats del personal al servei de les administracions públiques.

-        Les establides en la convocatòria.

a)    Característiques del contracte:

-        El contracte serà de durada determinada, amb dedicació a temps complet o parcial, per obra o servei.

-        La durada del contracte serà la necessària per a la realització de l'obra o servei objecte del contracte. En tot cas, la durada del contracte estarà vinculada a la seua disponibilitat pressupostària.

-        Quan concloga el contracte, la persona treballadora tindrà dret a percebre una indemnització en els termes legalment previstos.

II. En funció dels requisits d'accés, les funcions que s’exerciran i les condicions retributives, el personal investigador contractat sota la modalitat de contracte per obra o servei determinat, podrà classificar-se en algun dels nivells següents:

1. Col·laboradora o col·laborador júnior

Els contractes de treball de col·laboradora o col·laborador júnior se subscriuran d'acord amb les condicions següents:

a)    Requisits dels o les aspirants:

-        Estar en possessió de la titulació de llicenciat, enginyer, arquitecte, graduat universitari amb grau de, com a mínim, 300 crèdits ECTS (European Credit Transfer System) o màster universitari, o equivalent.

-        Requisits específics que requerisca la plaça objecte de la convocatòria, com també els que s'exigisquen per la resolució de l'ajuda concedida per al finançament del projecte d'investigació.

b)    Funcions específiques:

-        Dur a terme tasques d'investigació de caràcter bàsic i elemental sota la supervisió directa de la investigadora o de l'investigador principal o d'una investigadora doctora o un investigador doctor integrant del projecte.

c)    Retribució:

-        No podrà ser inferior al 75 % de la retribució fixada perla Universitatd'Alacant per a la categoria d'ajudant.

2. Col·laboradora o col·laborador sènior

Els contractes de treball de col·laboradora o col·laborador sènior se subscriuran d'acord amb aquestes condicions:

a)    Requisits dels o les aspirants:

-        Estar en possessió de la titulació de doctor.

-        Requisits específics que requerisca la plaça objecte de la convocatòria, com també els que s'exigisquen per la resolució de l'ajuda concedida per al finançament del projecte d'investigació.

b)    Funcions específiques:

-        Dur a terme tasques d'investigació amb plena autonomia i responsabilitat.

-        Coordinar una part del projecte d'investigació.

-        Col·laborar en les tasques de difusió dels resultats d'investigació.

c)    Retribució:

-        No podrà ser inferior a la retribució fixada perla Universitatd'Alacant per a la categoria de professor ajudant doctor amb dedicació C20.

Art. 8. Amb independència del que disposen els articles anteriors,la Universitat d'Alacant també podrà contractar personal investigador a través d'altres modalitats de contracte de treball previstes en el text refós dela Llei de l'estatut dels treballadors.

Capítol III. La convocatòria

Art.9. La convocatòria haurà de contenir les dades següents:

a)    Projecte o conveni amb càrrec al qual es finança la plaça.

b)   L'objecte de la convocatòria.

c)    Identificació dels llocs que es proveiran, amb una descripció suficient de les funcions que es duran a terme i el perfil del lloc.

d)   La jornada, retribució i previsió de durada del contracte.

e)    Requisits de les o els aspirants.

f)     Descripció del procés de selecció.

g)   Composició de la comissió.

h)   Model de sol·licitud, model de currículum i termini de presentació d'instàncies.

i)     Els llocs de publicació de les resolucions que es generen al llarg del procés.

Art. 10. Les convocatòries es tramitaran amb el vistiplau del vicerectorat amb competències en Investigació, a proposta de la investigadora o de l'investigador principal del projecte que sol·licita la contractació de personal; una vegada calculat el cost perla Unitat de Nòmines del Servei de Gestió de Personal, validat pel Servei de Gestió dela Investigació i Transferència de Tecnologia i amb el vistiplau de l'Oficina de Control Pressupostari.

Art. 11. La proposta es farà en l'imprès normalitzat, que figura en la pàgina web de la Unitat d'Accés PDI del Servei de Selecció i Formació:

<http://ssyf.ua.es/va/accesopdi/impresos.html>

Art. 12. Prèviament a la seua publicació en el Butlletí Oficial de la Universitat d'Alacant (BOUA), es remetrà als sindicats amb representació enla Mesa Negociadora dela Universitat perquè en un termini màxim de 4 dies hàbils formulen al·legacions.

Capítol IV. Procés de selecció

Art. 13. Amb caràcter general, les o els aspirants hauran de reunir, en la data de finalització de presentació d'instàncies, tant els requisits generals per a l'accés com els específics per al lloc que es convoca, que es detallaran en les convocatòries respectives.

Art. 14. El termini de presentació d'instàncies serà de 10 dies hàbils a partir de l’endemà de publicar-se la convocatòria en el BOUA.

Art. 15. Una vegada acabat el termini de presentació d'instàncies es publicaran les llistes provisionals de persones admeses i excloses, i s’obrirà un termini de 5 dies hàbils per a possibles esmenes o reclamacions. Una vegada transcorregut aquest termini es publicaran les llistes definitives de persones admeses i excloses.

Per a totes les figures excepte per a la d'investigadora distingida o investigador distingit:

Art. 16. Per a la selecció es valoraran els mèrits al·legats en el currículum per cada aspirant d'acord amb els criteris de valoració específics, acordats prèviament perla Comissió de Selecció, ajustats al que estableix l'objecte i perfil de la convocatòria i als criteris generals que figuren com a annex a aquesta normativa.

Art. 17. Es podrà fer una prova, si així ho s'estableix la convocatòria.

Tindrà caràcter obligatori, motiu pel qual si alguna o algun aspirant convocat no es presenta en el dia, el lloc i l’hora establits decaurà en els seus drets.

Aquesta prova estarà relacionada amb l'objecte i el perfil establits en la convocatòria. Per a la seua realització es convocarà les i els aspirants amb una antelació mínima de 4 dies hàbils. Tindrà un valor màxim d'1 punt.

Art. 18. Igualment, es podrà fer una entrevista posterior a l'aplicació del barem, si així es reflecteix en la convocatòria.

Tindrà caràcter obligatori, motiu pel qual si alguna o algun aspirant convocat no es presenta en el dia, el lloc i l’hora establits decaurà en els seus drets.

La seua finalitat serà la valoració de l'adequació de les o els aspirants per a ocupar els llocs convocats. Per a la seua realització se'ls convocarà amb una antelació mínima de 4 dies hàbils. Tindrà un valor màxim d'1 punt.

Art. 19. Els resultats provisionals es publicaran amb un termini de reclamacions de 3 dies hàbils com a mínim. Una vegada vistes les reclamacions o transcorregut aquest termini sense que se n’haja presentat cap, es publicaran els resultats definitius.

Art. 20. Per a l'elaboració de la proposta d'adjudicació se sumaran les puntuacions obtingudes; en el barem i, si és el cas, la prova i l'entrevista; s'ordenaran de major a menor; correspondrà l’adjudicació al de major puntuació.

Es podrà declarar motivadament la no-adjudicació.

Art. 21. Una vegada feta la proposta de provisió definitiva, la comissió podrà constituir una relació de reserva d'ocupació amb la resta d'aspirants, ordenada per puntuació de major a menor, que es podrà utilitzar en el cas de renúncia de la persona adjudicatària, la seua baixa definitiva o per a cobrir necessitats posteriors de places amb les mateixes característiques per al mateix projecte.

Per a la figura d'Investigadora distingida o investigador distingit:

Art. 22. La Comissió de Selecció, una vegada estudiats els currículums i la documentació presentada, podrà convocar les o els aspirants que considere necessari per a mantenir una entrevista.

Art. 23. A la vista del que s’acaba d’exposar, la Comissió de Selecció redactarà la proposta d'adjudicació provisional, que serà motivada, en la qual s'establirà un termini de 3 dies hàbils perquè les persones interessades hi puguen presentar al·legacions.

Art. 24. Una vegada vistes les al·legacions o transcorregut aquest termini sense haver-se’n presentat cap, es publicarà l'adjudicació definitiva.

Capítol V. Comissió de Selecció

Art. 25. Estarà integrada per 5 membres de ple dret, més una observadora o un observador per cada sindicat present enla Mesa Negociadora proposat per aquests, que tindrà veu però no vot. La totalitat de les i dels components dela Comissió de Selecció hauran de pertànyer al personal docent i investigador dela Universitat d'Alacant i estar en possessió de la titulació de doctor.

La designació de les o els membres de ple dret es realitzarà per la rectora o el rector, d'acord amb les condicions següents:

a)     La directora o el director de projecte actuarà com a presidenta o president titular, i proposarà per al seu nomenament el seu suplent i una o un vocal, tant de titular com suplent.

b)     La directora o el director del departament o institut on es desenvolupa el projecte proposarà per al seu nomenament la secretària o el secretari titular i suplent i una o un vocal, tant de titular com suplent.

c)      El vicerectorat amb competències en investigació proposarà el nomenament d'una o un vocal, tant de titular com suplent, entre els i les membres del personal docent i investigador.

La composició de les comissions s’haurà d'ajustar als principis d'imparcialitat i professionalitat dels seus components, i caldrà procurar una composició equilibrada entre dones i homes, llevat que no siga possible per raons fonamentades i objectives motivades degudament.

Art. 26. Perquè la comissió es puga constituir i actuar vàlidament caldrà l'assistència de la presidenta o president i de la secretària o secretari de la comissió, com també la d’una o un dels altres membres de ple dret com a mínim.

Art. 27. El nomenament es farà públic abans de l'acte de constitució.

Art. 28. Les comissions vetlaran pel compliment del que estableix la convocatòria corresponent i aquesta normativa, garantiran el respecte als principis d'igualtat, mèrit, capacitat i publicitat, i tindran el compromís d'actuar amb objectivitat, independència i rigor professional, respectant la confidencialitat sobre les dades personals de què hagen tingut coneixement per raó de la seua participació en la comissió, mantindran el secret de les deliberacions de la comissió i garantiran la dedicació necessària per a l'exercici adequat de les tasques que els són pròpies.

Capítol VI. Contractació

Art. 29. Formalització del contracte:

1. La persona seleccionada, d’acord amb el procediment corresponent, formalitzarà el contracte en el Servei de Gestió de Personal dela Universitatd'Alacant.

La firma del contracte té caràcter personal i insubstituïble. El contracte es firmarà amb caràcter previ a la incorporació a les tasques.

1. Les persones nacionals d'altres estats diferents dels dela Unió Europea, i les persones d’estats dela Unió Europeaa les quals no s'aplique la lliure circulació de treballadors, hauran d'estar en possessió del permís de residència i autorització de treball per compte d'altri, o amb excepció de la dita autorització si concorren les circumstàncies a què es referix l'article 41 dela Llei Orgànica4/2000 i el que disposa el Reial Decret 557/2011, de 20 d'abril, pel qual s'aprova el reglament de l'esmentada llei orgànica 4/2000.
2. En els casos en què es requerisca la titulació homologada a Espanya, en el cas de titulacions obtingudes a l'estranger i quan l'homologació corresponga ala Universitatd'Alacant, per a ser admesa o admès al procés selectiu s'hauran d'haver iniciat els tràmits necessaris per a obtenir-la. La firma del contracte, en el cas que la persona sol·licitant siga seleccionada, estarà condicionada a la seua obtenció.
3. El contracte estarà subjecte ala Llei53/1984, de 26 de desembre, d'Incompatibilitats del personal al servei de les administracions públiques, i a les disposicions de desplegament. Si durant la durada del contracte, la persona contractada incorreguera en causa d'incompatibilitat, el contracte quedarà extingit per aquesta causa, sens perjudici del possible dret d'opció que tinga, si és el cas, de conformitat ambla Llei53/1984. L'avaluació inicial de la salut de la persona contractada s'ajustarà al que disposa l'art. 22 dela Llei31/1995, de prevenció de riscos laborals, i en l'art. 37.3 del Reial Decret 39/1997, de 17 de gener, pel que s'aprova el Reglament dels Serveis de Prevenció.

La persona proposada haurà d'aportar obligatòriament un reconeixement mèdic amb caràcter previ al començament de les activitats, i en el cas que no haja sigut declarada apta, el contracte no podrà produir efectes, d'acord amb el que disposa l'art. 196 del RD Legislatiu 1/1994, de 20 de juny, que va aprovar el text refós dela Llei Generaldela Seguretat Social.

El reconeixement mèdic no serà obligatori quan l'aspirant haja prestat serveis enla Universitaten un lloc d'idèntiques funcions i riscos, i el cessament del qual s'haja produït dins de l'any natural anterior a la data d'efectes del nou contracte.

El resultat del reconeixement mèdic, pel que fa al pronunciament de persona apta o no apta, haurà d'estar en poder dela Unitatde Personal Docent del Servei de Gestió de Personal, amb anterioritat a la firma del contracte, Sense aquest requisit no es podrà subscriure el contracte. El resultat de “no apta” o “no apte”, impedirà la contractació de l'aspirant per a la plaça en qüestió.

En l'acte de presentació per a la firma del contracte, la persona proposada haurà d'aportar la documentació següent: fotocòpia del DNI, 1 fotografia per a la fitxa d'alta de personal, fotocòpia de les dades bancàries, fotocòpia del número d'afiliació ala Seguretat Social, i original i fotocòpia de la seua titulació acadèmica. També lliurarà l'annex I si no exerceix cap activitat subjecta a incompatibilitat i la declaració de conèixer els riscos específics/genèrics del lloc de treball, així com el model 145 de declaració sobre IRPF, impresos aquests últims que se li proporcionaran en el Servei de Gestió de Personal.

1. D'acord amb el que disposala Llei Orgànica15/1999, de 13 de desembre, de protecció de dades de caràcter personal, les dades facilitades per les o els aspirants, passaran a formar part del Fitxer de Personal, que té com a finalitat la gestió del personal dela Universitatd'Alacant, gestió de la docència i investigació, gestió de la participació del personal en els serveis i actes universitaris, com també la gestió de la seua participació en els processos de selecció. Les dades que conté aquest fitxer podran ser tractades amb finalitats històriques o estadístiques.

Art. 30. Control de disponibilitat pressupostària:

1. El Servei de Gestió de Personal, amb l'antelació suficient per a la tramitació de la documentació corresponent relacionada amb la vigència del contracte, sol·licitarà a la persona responsable de l'aplicació pressupostària un informe en què indique si correspon la pròrroga del contracte (i la durada d'aquesta prorroga), o al contrari, si correspon el cessament de la treballadora o del treballador, i en aquest cas haurà d'indicar-ne la causa.
2. En el cas que la o el responsable de l'aplicació pressupostària esmentada indique que correspon prorrogar el contracte, se sol·licitarà al Servei de Gestió dela Investigaciói Transferència de Tecnologia que emeta un certificat d'existència de crèdit suficient que sostinga les despeses que se’n deriven i amb el vistiplau de l'Oficina de Control Pressupostari.

Capítol VII. Cos electoral

Art. 31. A l'efecte de la seua inclusió en el cens electoral, el personal investigador contractat sota aquesta fórmula s'inclourà entre el personal docent i investigador, en el cos electoral que integren els ajudants, professors ajudants doctors, becaris i personal investigador.

Disposició final:

Aquesta normativa entrarà en vigor l'endemà de publicar-se en el BOUA.

Disposició derogatòria:

Queda derogadala Normativareguladora de les convocatòries per a la selecció de personal investigador contractat en règim laboral en els projectes d'investigació, aprovada pel Consell de Govern dela Universitatd'Alacant el 22 de desembre del 2009, publicada en el BOUA del 15 de gener del 2010.

ANNEX

|  |  |  |
| --- | --- | --- |
| Criteris rellevants per a valorar la formació acadèmica universitària  I l'experiència investigadora de les i els aspirants | | |
|  |  | Puntuació màxima |
| A | Formació acadèmica | 4,5 |
| 1 | Expedient acadèmic global de la titulació requerida o que es valorarà segons el perfil del lloc objecte de concurs. | 1,0 o 0,5(\*) |
| 2 | Expedient acadèmic específic referit a les assignatures relacionades amb el perfil del lloc objecte de concurs. | 2 |
| 3 | Formació de postgrau en el camp científic o tecnològic del perfil del lloc objecte de concurs. | 1,5 o 2,0(\*) |
| B | Activitat investigadora vinculada amb el perfil del lloc objecte de concurs (publicacions científiques, congressos, projectes d'investigació, beques d'investigació, etc.). | 4 |
| C | Activitat professional vinculada amb el perfil del lloc objecte de concurs. | 1 |
| D | Altres mèrits (activitat investigadora desenvolupada en altres camps científics o tecnològics, premis acadèmics, coneixement d'idiomes, etc.). | 0,5 |

(\*) La puntuació màxima del subapartat a1 serà d'1 punt per a les categories predoctorals, i 0,5 per a les postdoctorals, i la del subapartat a3 serà d'1,5 per a les categories predoctorals i de 2 per a les postdoctorals

Anàlisi
-------

:   **Derogat per:**

    * [Detalle
       NORMATIVA DE LA UNIVERSITAT D'ALACANT REGULADORA DE LES CONVOCATÒRIES PER A LA SELECCIÓ DE PERSONAL INVESTIGADOR CONTRACTAT EN RÈGIM LABORAL TEMPORAL I LA SEUA CONTRACTACIÓ](/va/acuerdo/14812)
      30/06/2021

:   **Modificat per:**

    * [Detalle
       MODIFICACIÓ DE LA NORMATIVA DE LA UNIVERSITAT D'ALACANT REGULADORA DE LES CONVOCATÒRIES PER A LA SELECCIÓ DE PERSONAL INVESTIGADOR CONTRACTAT EN RÈGIM LABORAL TEMPORAL I LA SEUA CONTRACTACIÓ](/va/acuerdo/5794)
      28/05/2020





[Carretera Sant Vicent del Raspeig s/n  
03389 Sant Vicent del Raspeig - Alacant  
 Tel. 85 939 1789 - Fax 89 618 8258](https://www.google.es/maps/@16.934332,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12746&trk=tyah&trkInfo=tarId%0B8797199511447%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)